b'\n_START_ARTICLE_\nAbenida Gregorio Araneta\n_START_SECTION_\nKasaysayan\n_START_PARAGRAPH_\nPinangalanan ang abenida kay Gregorio S. Araneta (1869\xe2\x80\x931930), isang abogado at may-ari ng lupa na nag-mamayari sa Subdibisyong Santa Mesa Heights sa magiging puwesto ng kasalukuyang Abenida Araneta.\n_START_SECTION_\nAwtomatikong Panghakot ng Basura\n_START_PARAGRAPH_\nNoong 2014, nagtayo ng Kagawaran ng Agham at Teknolohiya (DOST) ng isang awtomatikong panghakot ng basura sa sangandaan ng abenida sa Kalye Mauban, na gumagana bilang pasilidad na panlinis para sa ilog, bilang tugon sa madalasang pagbaha at mga suliranin sa basura sa lugar na iyon. Palaging nangongolekta ng mga trak ng basura ang mga basura na nakukuha mula sa ilog, gayundin ang mga basurang itinatapon sa paligid nito.\n_START_SECTION_\nHilera ng mga Punerarya\n_START_PARAGRAPH_\n[[Talaksan:_NEWLINE_Kilala ang abenida bilang Hilera ng mga Punerarya (Funeral Home Row) dahil dito matatagpuan ang ilan sa mga pinakakilalang punerarya sa Kamaynilaan. Ilan sa mga ito ay\xc2\xa0Arlington Memorial Chapels, La Funeraria Paz, Ascension Columbary, Cosmopolitan, Nacional Memorial Homes, at The Sanctuarium (dating Capitol Memorial). Ang pinakaunang punerarya sa abenida ay ang Funeraria Nacional na lumipat sa Abenida Araneta noong 1968, mula sa dati nitong tirahan sa Abenida Rizal. Sinundan ito ng La Funeraria Paz noong dekada-1970 at ng Arlington Memorial Chapels noong 1985 (kung kailan ginawang punerarya ang gusali ng dating Aklatan ng Thomas Jefferson sa abenida).'